**Dylan Holloway** (s. 23. syyskuuta 2001 Calgary, Alberta, Kanada) on kanadalainen jääkiekkoilija, joka pelaa NHL-seura Edmonton Oilersin organisaatiossa. Seura varasi hänet ensimmäisellä kierroksella 14. pelaajana NHL:n varaustilaisuudessa 2020. Holloway on pelipaikaltaan keskushyökkääjä, mutta hän osaa pelata myös laidassa. Hollowayta on luonnehdittu pelityyliltään monipuoliseksi kahden suunnan voimahyökkääjäksi.

Ura
---

### Seuraura

Holloway on Springbank MHA:n kasvatti. Hän siirtyi juniorina sittemmin Calgary Flamesiin, jonka U15-junioreiden kapteenina hän toimi kaudella 2015–2016. Holloway pelasi kauden aikana myös AEHL:n tähdistöottelussa. Everett Silvertips varasi hänet 121. pelaajana WHL:n varaustilaisuudessa 2016, mutta Holloway ei kuitenkaan koskaan siirtynyt CHL:ään, jotta hän voisi tulevaisuudessa pelata Yhdysvaltain yliopistosarjoissa. Kauden 2016–2017 Holloway pelasi suurimmaksi osaksi Flamesin B-nuorissa, mutta hän debytoi myös AJHL-junioriliigan Okotoks Oilersissa, jossa Holloway pelasi kaksi ottelua.

Chicago Steel varasi Hollowayn 50. pelaajana USHL Futures Draftissa vuonna 2017. Kaudella 2017–2018 hän jatkoi Okotoks Oilersin AJHL-joukkueessa. Holloway eteni joukkueen kanssa finaaleihin saakka, mutta mestaruuden vei lopulta kuitenkin Spruce Grove Saints. Kaudella 2018–2019 hän sijoittui tehoilla 40+48=88 koko liigan pistepörssissä toiseksi edellään vain Brooks Banditsin William Lemay. Holloway sijoittui myös pudotuspelien maalipörssissä yhdeksällä osumallaan toiseksi edellään vain Lemay. Hänet valittiin kauden päätteeksi AJHL:n arvokkaimmaksi pelaajaksi ja eteläisen divisioonan tähdistökentälliseen.

Kesäkuussa 2019 Everett Silveritips kauppasi Hollowayn WHL-oikeudet Winnipeg Iceen vaihdossa vuoden 2021 viidennen kierroksen varausvuoroon sekä vuoden 2021 ensimmäisen ja vuoden 2022 toisen kierroksen ehdollisiin varausvuoroihin. Kaudeksi 2019–2020 hän siirtyi Wisconsinin yliopiston Madisonin yksikön joukkueeseen.

Edmonton Oilers varasi Hollowayn ensimmäisellä kierroksella 14. pelaajana NHL:n varaustilaisuudessa 2020. *Sophomore -vuotenaan* 2020–2021 hän sijoittui koko B1G:n pistepörssissä kolmanneksi tehoilla 11+24=35. Hollowayn edellä olivat vain hänen joukkuetoverinsa Cole Caufield ja Linus Weissbach. Hän voitti divisioonan runkosarjan mestaruuden. Holloway valittiin B1G:n ensimmäiseen tähdistökentälliseen.

Huhtikuussa 2021 Holloway teki Edmonton Oilersin kanssa kolmivuotisen NHL-tulokassopimuksen.

### Maajoukkueura

Holloway pelasi alle 20-vuotiaiden MM-kilpailuissa vuonna 2021, jolloin hän voitti hopeaa. Holloway pelasi myös alle 18-vuotiaiden MM-kilpailuissa vuonna 2019.

Holloway pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti kultaa. Holloway edusti myös Canada Redin joukkuetta World U-17 Hockey Challengessa vuonna 2017, jolloin hän voitti hopeaa. Holloway edusti myös Canada Westin joukkuetta World Junior A Challengessa vuosina 2017 ja 2018, joista ensimmäinen turnaus päättyi kultaan ja jälkimmäinen pronssiin. Vuoden 2018 turnauksessa hän jakoi tehoilla 2+3=5 joukkueen sisäisen pistepörssin voiton Harrison Blaisdellin ja Ethan Leyhin kanssa.

Muuta
-----

Hollowayn isoveli Braunson pelasi jääkiekkoa puolustajana A-junioriksi asti. Veljesten isä Bruce Holloway pelasi omalla urallaan puolustajana kaksi NHL-ottelua Vancouver Canucksissa kaudella 1984–1985.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2016–2017 | Okotoks Oilers | AJHL | 2 | 0 | 0 | 0 | 0 | – | – | – | – | – |
| 2017–2018 | Okotoks Oilers | AJHL | 28 | 11 | 16 | 27 | 16 | 15 | 5 | 2 | 7 | 10 |
| 2018–2019 | Okotoks Oilers | AJHL | 53 | 40 | 48 | 88 | 56 | 11 | 9 | 4 | 13 | 26 | Ykköstähdistö |  |  |  |  |  | U18 | 7 | 2 | 2 | 4 | 10 |
| 2019–2020 | Univ. of Wisconsin | NCAA | 35 | 8 | 9 | 17 | 49 | – | – | – | – | – |
| 2020–2021 | Univ. of Wisconsin | NCAA | 23 | 11 | 24 | 35 | 19 | – | – | – | – | – | Ykköstähdistö |  |  |  |  |  | JMM | 6 | 1 | 1 | 2 | 2 |
| 2021–2022 | Bakersfield Condors | AHL | 33 | 8 | 14 | 22 | 16 | 5 | 2 | 2 | 4 | 4 |
|  | Edmonton Oilers | NHL | – | – | – | – | – | 1 | 0 | 0 | 0 | 0 |
| 2022–2023 | Edmonton Oilers | NHL | 51 | 3 | 6 | 9 | 27 | – | – | – | – | – |
|  | Bakersfield Condors | AHL | 12 | 7 | 3 | 10 | 4 | 2 | 0 | 0 | 0 | 2 |
| 3 kautta | yhteensä | NHL | 51 | 3 | 6 | 9 | 27 | 1 | 0 | 0 | 0 | 0 |
| 2 kautta | yhteensä | AHL | 45 | 15 | 17 | 32 | 20 | 7 | 2 | 2 | 4 | 6 |
| 2 kautta | yhteensä | NCAA | 58 | 19 | 33 | 52 | 68 | – | – | – | – | – |

Lähteet
-------

* Dylan Holloway The Internet Hockey Databasessa (englanniksi)
* Dylan Holloway Eurohockey-sivustolla (englanniksi)
* Dylan Holloway *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Dylan Holloway *Elite Prospects*. Everysport Media Group AB.  (englanniksi)
2. ↑  Dylan Holloway Stats, Profile, Bio, Analysis and More *sportsforecaster.com*. XML Team Solutions, LLC. Viitattu 18.3.2021. (englanniksi)
3. ↑  Elite Prospects - AJHL Stats 2018-2019 *eliteprospects.com*. Everysport Media Group AB. Viitattu 18.3.2021. (englanniksi)
4. ↑  Elite Prospects - AJHL Stats 2018-2019 *eliteprospects.com*. Everysport Media Group AB. Viitattu 18.3.2021. (englanniksi)
5. ↑  Winnipeg ICE acquire Dylan Holloway’s playing rights from Everett *winnipegice.ca*.  14.6.2019. Winnipeg, MB:  Winnipeg ICE.  Arkistoitu 13.4.2020. Viitattu 18.3.2021. (englanniksi)
6. ↑  2020-21 Big Ten Scoring Statistics - Overall *collegehockeyinc.com*. College Hockey Inc.  Arkistoitu 12.5.2021. Viitattu 18.3.2021. (englanniksi)
7. ↑  RELEASE: Oilers sign Holloway to entry-level contract *nhl.com/oilers*.  16.4.2021. EDMONTON, AB:  Edmonton Oilers. Viitattu 20.4.2021. (englanniksi)
8. ↑  Elite Prospects - Canada West U19 *eliteprospects.com*. Everysport Media Group AB. Viitattu 18.3.2021. (englanniksi)
9. ↑  Braunson Holloway *Elite Prospects*. Everysport Media Group AB.  (englanniksi)
10. ↑  Bruce Holloway *Elite Prospects*. Everysport Media Group AB.  (englanniksi)